Etapa națională a Olimpiadei de Matematică – ONM 2024 începe marți, 2 aprilie, la Huși și Târgu Mureș, pentru clasele VII-VIII și de liceu. Aproape 600 de elevi calificați la ediția 74 a ONM
Aproape 600 de elevi calificați la etapa națională a Olimpiadei Naționale de Matematică (ONM) sunt așteptați la Huși sau Târgu Mureș de marți, 2 aprilie, timp de 5 zile, potrivit calendarului olimpiadelor școlare 2024 și anunțurilor făcute de organizatori, transmite Edupedu.ro.
Elevii de clasele VII-VIII, care vor merge la Huși, vor fi cazați la o pensiune (4 județe) și la căminele a două licee din oraș, conform organizatorilor.
La Târgu Mureș, elevii de liceu vor fi cazați în două hoteluri de 4 stele și sunt așteptați să sosească în oraș marți după-amiază, potrivit informațiilor de la organizatori.
- Este al doilea an consecutiv în care cazarea pentru elevii care merg la fazele naționale ale olimpiadelor școlare naționale se face la hoteluri, după ce alocația zilnică per participant a fost mărită prin Ordonanță de Urgență (OUG), în urma dezvăluirilor Edupedu.ro, din 2022, a situațiilor de la Olimpiadele naționale de Limba franceză (Craiova) și de la Limba engleză – Pitești.
La clasele VII-VIII sunt 197 de participanți, iar la clasele IX-XII câte circa 95 de participanți, în total 361 – la liceu, după cum arată datele afișate pe site-urile create pentru evenimente.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank